# Miquel López Crespí

Miquel López Crespí (Sa Pobla, 30 de desembre de 1946) és un novel·lista, dramaturg, poeta, assagista i escriptor mallorquí. Des de començaments dels anys 1970 ha publicat més de seixanta llibres de narrativa, poesia, teatre, memòries, novel·la i assaig. Ha estat traduït a l'anglès, al castellà, al francès, al romanès i també al sistema braille el seu llibre El darrer hivern de Chopin i George Sand.
És membre de l'Associació d'Escriptors en Llengua Catalana (AELC), soci de l'Associació per a la Recuperació de la Memòria Històrica de Mallorca (ARMHM) i de l'Obra Cultural Balear (OCB). Com a escriptor, ha guanyat els més prestigiosos premis literaris de poesia, novel·la, contes, teatre i narrativa juvenil, lliurats als Països Catalans. Tanmateix, algunes traduccions seves han obtingut igualment guardons internacionals. El 2016 l'Ajuntament de sa Pobla li atorgà l'Escut d'Or en homenatge a la seva trajectòria, en què sempre ha tingut presència la seva condició de pobler.

## Trajectòria

A partir de 1963 esdevé un actiu militant antifranquista i pateix nombroses detencions i tortures per part de la Brigada Político-Social del règim feixista. Com a membre de l'oposició antifranquista ha deixat constància d'aquesta lluita per la lliberta en nombrosos llibres i articles, especialment en el volum de memòries L'Antifranquisme a Mallorca 1950-1970 i en les obres d'assaig Cultura i antifranquisme, No era això: memòria política de la transició, Literatura mallorquina i compromís polític: homenatge a Josep M. Llompart, i Cultura i transició a Mallorca .
Dirigent de l'Organització d'Esquerra Comunista en els anys 1970, l'any 1978 entrà a formar part de la direcció del Partit Socialista de Mallorca i va ser membre del consell de redacció de la revista dels nacionalistes d'esquerra, Mallorca Socialista. En la dècada del 1980 fou cofundador i vicepresident de l'Ateneu Popular Aurora Picornell i iniciador de la memòria història republicana.
En 2003 rebé un acte d'homenatge per part del Consell Insular de Mallorca, per una vida de lluita per la llibertat del poble mallorquí i de defensa de la cultura catalana.
És col·laborador dels suplements de cultura dels diaris de les Illes. Entre 1996 i 1998 va publicar més de dos-cents articles referents a la història de Mallorca al Diari de Balears. Escriu de cinema en la revista Temps Moderns i durant molts d'anys portà la secció d'entrevistes del suplement de cultura del diari Última Hora i de la revista de l'Obra Cultural Balear El Mirall.

## Obres destacades

Per una bibliografia més extensa vegeu: «Obra de Miquel López Crespí» a Dialnet.

### No ficció

* "Cultura i antifranquisme". Barcelona: Ed. de 1984, 1999
* "No era això: Memòria política de la transició". Assaig. Lleida: El Jonc, 2001
* ”Temps i gent de sa Pobla “. Consell Insular de Mallorca - Ajuntament de sa Pobla, 2002
* ”Literatura mallorquina i compromís polític : homenatge a Josep M. Llompart”. Palma: Cort, 2003
* ”Les danses de la terra”. Palma: Govern Balear-Conselleria de Medi Ambient, 2005
* "Cultura i transició a Mallorca". Palma: Roig i Montserrat, 2006
* ”Dos viatgers romàntics : George Sand i Frédéric Chopin”. Palma, 2006
* "Sa Pobla i la història". Memòria històrica. De la col·lecció Uialfàs- Ajuntament de Sa Pobla (Gener 2008).
* "Cinema del segle XX". Palma: El Tall, 2010
* Els altres comunistes i la transició. Lleonard Muntaner Editor, 2014.
* Repressió i cultura durant el franquisme. Lleonard Muntaner Editor, 2014
* Llibre de viatges. El Tall Editorial, Palma 2021
* Fets i personatges (El Tall Editorial, Palma, 2022)

### Narrativa

* ”A preu fet”. Palma: Turmeda, 1973
* ”La guerra just acaba de començar”. Palma: Turmeda, 1974; Tigre de Paper Edicions, 2012
* ”Històries per a no anar mai a l'escola”. Barcelona: Laia, 1984 [juvenil]
* ”Paisatges de sorra”. Gandia: Ajuntament, 1987
* ”Notícies d'enlloc”. Palma: Ifebal, 1987
* ”Necrològiques”. València: Ajuntament, 1989
* ”Crònica de la pesta”. Llibres del Segle, 1993
* ”Vida d'artista”. Llibres del Segle, 1995
* ”Històries del desencís”. Palma: Moll, 1995
* ”Corfú”. Palma: Cort, 1999
* ”Un tango de Gardel en el gramòfon”. València: 7 i mig, 2001
* ”Estat d'excepció”. Lleida: Pagès, 2001
* ”Un viatge imaginari i altres narracions”. Palma: Fundació Sa Nostra, 2007
* Visions literàries de sa Pobla. Llorenç Gelaber Editor, 2018.
* Una història amagada (Lleonard Muntaner Editor, 2019)
* Parets de foc (El Tall Editorial, 2020).
* Camins literàris (Ona Mediterrània) Palma, 2022
* Diari d'un home sol (Llibres del Segle) Girona, 2025

### Novel·la

* ”Estiu de foc”. Barcelona: Columna, 1997
* ”L'amagatall”. Palma: Caixa de Balears, 1999
* ”Núria i la glòria dels vençuts”. Lleida: Pagès, 2000
* ”La Ciutat del Sol”. Palma: Òmnium Cultural, 2000
* ”La novel·la”. Eivissa: Res Publica, 2002
* ”Corambé : el dietari de George Sand”. Lleida: Pagès, 2004
* ”El darrer hivern de Chopin i George Sand”. Barcelona: Proa, 2004
* ”Defalliment : memòries de Miquel Costa i Llobera”. Pollença: El Gall, 2005
* ”Damunt l'altura : el poeta il·luminat”. Lleida: Pagès, 2006
* ”La conspiració”. Castelló de la Plana: Antinea, 2007
* ”París 1793”. Palma: El Tall, 2008
* ”Els crepuscles més pàl·lids”. Palma: Lleonard Muntaner, 2009
* Una Arcàdia feliç. Lleonard Muntaner Editor, 2010.
* Gardènies en la nit. El Tall Editorial, 2011.
* Caterina Tarongí. Lleonard Muntaner Editor, 2013)
* Temps de matera. Lleonard Muntaner Editor, 2015).
* Allò que el vent no s´endugué. El Tall Editorial, 2017)
* Joc d´escacs (Llibres del Segle, 2018).
* Un hivern a Lluc. El Tall Editorial, 2019)
* El vicari d´Albopàs. Ajuntament de sa Pobla, 2020.

### Poesia

* ”Foc i fum”. Vilassar de Mar: Oikos-Tau, 1983
* ”Les Plèiades”. Andorra la Vella: Cercle de les Arts i de les Lletres d'Andorra, 1991
* ”El cicle dels insectes”. Palma: Moll, 1992
* ”Els poemes de l'horabaixa”. Andorra la Vella: Cercle de les Arts i de les Lletres d'Andorra, 1994
* ”Punt final”. Palma: Moll, 1995
* ”L'obscura ànsia del cor”. Palma: Universitat de les Illes Balears, 1996
* ”Planisferi de mars i distàncies”. Barcelona: Columna, 1996
* ”Revolta”. Palma: Moll, 2000
* ”Record de Praga”. Palma: Capaltard, 2000
* ”Llibre de pregàries”. Barcelona: Editorial Andorra, 2000
* ”Un violí en el crepuscle”. Barcelona: Viena, 2000
* ”Perifèries”. Alacant: Aguaclara, 2001
* ”Rituals”. Eivissa: Res Publica, 2001
* ”Cercle clos”. Maó: Institut Menorquí d'Estudis, 2003
* ”Temps moderns : homenatge al cinema”. Barcelona: Universitat Autònoma de Barcelona, 2003
* ”Antologia (1972-2002)”. Palma: Caixa de Balears, 2003
* ”Lletra de batalla”. Alzira: Bromera, 2004
* ”Calendaris de sal. Barcelona”: Viena, 2006
* ”Les ciutats imaginades”. Valls: Cossetània, 2006
* ”El cant de la Sibil·la”. València: Brosquil, 2006
* El mecanisme del temps. Calambur Editorial, Madrid 2007.
* ”Naufragis lents”. Palma: El Tall, 2008
* ”Espai secrets”. Palma: Can Sifre, 2009
* Dies irae (La Lucerna, 2019)

### Textos autobiogràfics

* ”L'antifranquisme a Mallorca (1950-1970)”. Palma: Lleonard Muntaner, 1994
* ”Breviari contra els servils : dietari d'un escriptor en temps de la barbàrie”. Palma: Calima, 2002
* ”Novel·la, poesia i teatre - Memòries 1968-2008”. Palma: El Tall, 2009

### Teatre

* ”Autòpsia a la matinada”. Palma: Ajuntament, 1976
* ”Homenatge Rosselló-Pòrcel”. Alacant: Diputació, 1985
* ”El cadàver”. Lleida: Pagès, 1998, estrenat per la Companyia Taula Rodona al Teatre Principal de Palma
* ”Acte únic”. Palma: Universitat de les Illes Balears - Consell Insular de Mallorca, 2000
* ”Els anys del desig més ardent”. Palma: Universitat de les Illes Balears - Consell Insular de Mallorca, 2004
* ”Carrer de Blanquerna”. Palma: Can Sifre, 2006

## Premis literaris

Ha rebut molts premis literaris, de les quals destaquen
* A preu fet. Premi Llorenç Riber de Narrativa, 1972. Fou la seva primera obra.
* Necrològiques. Premi Ciutat de València Constantí Llombart de Narrativa, 1988.
* Per la traducció al castellà de Las dispersas ausencias. Premi Internacional de Literatura Antonio Machado
* Les vertaderes memòries de Salvador Orlan. Premi Vila d'Almassora de Narrativa, Almassora, 2011.

## Referències

* 1 2 «Miquel López Crespí». Gran Enciclopèdia Catalana. Barcelona: Grup Enciclopèdia Catalana.
* ↑ Ferrer Capó, Clara «El escritor Miquel López recibe el Escut d’Or por su contribución a la historia de sa Pobla». Ultima Hora, 15-07-2016.
* ↑ «Fitxa de la publicació. Necrològiques». Valencia.es. [Consulta: març 2016].
* ↑ «La situació de la cultura catalana: entrevista a Miquel López Crespí». Literatura catalana contemporània. Balearweb.net, 02-02-2007. Arxivat de l'original el 2020-10-01. [Consulta: 14 juny 2011].
* ↑ «Antonio Machado a Collioure» (en francès). Ajuntament de Cotlliure. Arxivat de l'original el 2015-10-19. [Consulta: 14 juny 2011].
* ↑ «Cultura premia las obras de Raimond Aguiló y Miquel López en el undécimo certamen literario Vila d'Almassora» (en castellà). El Periòdic, 03-01-2012.

## Enllaços externs

* Ros, Carme. «Miquel López Crespí». Associació d'Escriptors en Llengua Catalana.
* López Crespí, Miquel. «Sa Pobla en el record. Una fotografia de l'any 50». Balearweb, 21-07-2006. Arxivat de l'original el 15 de maig 2008. [Consulta: 17 gener 2009].
* Sèrie de testimoniatges: «Miquel López Crespí» (vídeo). Memoro - el banc de la memòria.
* Literatura catalana moderna - Illes Bloc personal a Vilaweb.